CELEX: 62007TJ0401
Language: ro
Date: 2011-03-03 00:00:00
Title: Hotărârea Tribunalului (camera a opta) din 3 martie 2011. # Caixa Geral de Depósitos, SA împotriva Comisiei Europene. # FEDR - Reducerea unei contribuții financiare - Subvenție globală de sprijin pentru investiții locale în Portugalia - Acțiune în anulare - Interes direct -Inadmisibilitate - Clauză compromisorie. # Cauza T-401/07.

Hotărârea Tribunalului (Camera a opta) din 3 martie 2011 – Caixa Geral de Depósitos/Comisia
      (Cauza T‑401/07)
      „FEDR – Reducerea unei contribuții financiare – Subvenție globală de sprijin pentru investiții locale în Portugalia – Acțiune în anulare – Interes direct –Inadmisibilitate – Clauză compromisorie”
      1.                     Acțiune în anulare – Persoane fizice sau juridice – Acte care le privesc direct și individual – Afectare directă – Criterii
            – Decizie a Comisiei, adresată unui stat membru, privind reducerea contribuției financiare din partea Fondului european pentru
            dezvoltare regională – Decizie care nu impune recuperarea sumelor plătite de la beneficiarii finali – Lipsa marjei de apreciere
            a statului membru vizat în ceea ce privește recuperarea respectivelor sume, care rezultă din dreptul național – Acțiune formulată
            de organismul responsabil cu gestionarea contribuției menționate – Lipsa afectării directe – Inadmisibilitate (art. 230 al
            patrulea paragraf CE) (a se vedea punctele 61-90)
      2.                     Procedură – Sesizarea Tribunalului în temeiul unei clauze compromisorii – Competența Tribunalului stabilită de clauza compromisorie
            – Competență derogatorie de la dreptul comun – Interpretare restrictivă – Cerere prin care se solicită plata soldului contribuției
            financiare comunitare – Cerere care nu intră în domeniul de aplicare al clauzei compromisorii – Necompetența Tribunalului
            (art. 238 CE) (a se vedea punctele 99-102)
      Obiectul
      
         
               Cerere de anulare în parte a Deciziei C(2002) 3772 a Comisiei din 31 iulie 2007 privind reducerea contribuției financiare
                  din partea Fondului european pentru dezvoltare regională (FEDR) în ceea ce privește subvenția globală pentru investiții locale
                  în Portugalia acordată în temeiul Deciziei C(95) 1769 a Comisiei din 28 iulie 1995 și o cerere de obligare a Comisiei la plata
                  restului contribuției în temeiul articolului 238 CE
               
            Dispozitivul
      
         
                  1)
               
               
                  
               
               
                  	Respinge acțiunea ca inadmisibilă.
               
            
         
                  2)
               
               
                  
               
               
                  	Caixa Geral de Depósitos, SA suportă propriile cheltuieli de judecată, precum și cheltuielile de judecată efectuate de Comisia
                     Europeană.
                  
               
            
         
                  3)
               
               
                  
               
               
                  	Republica Portugheză suportă propriile cheltuieli de judecată.